


[bookmark: _Toc522879976][bookmark: _Toc426552205][bookmark: _Toc526409849][bookmark: _Toc23308927]TYÖPAIKALLA OPPIMISEN TAVOITTEET

· Opiskelija saa käsityksen lastenohjaajan/ lastenhoitajan/ lähihoitajan työnkuvasta päivähoidossa tai esiopetuksessa.
· Opiskelija tutustuu työpaikan toimintaan ja toimintatapoihin sekä työelämän pelisääntöihin.
· Opiskelija saa työpaikassa mahdollisuuden osallistua erilaisiin työtehtäviin, jotka edesauttavat hänen ammatillista kasvuaan ja työhön tutustumistaan. 
· Opiskelija saa kokemusta lapsiryhmässä kasvattajana toimimisesta ja omien valmiuksiensa mukaan myös lapsiryhmän ohjaamisesta.
· Opiskelija saa tilaisuuksia olla vuorovaikutuksessa erilaisten ihmisten kanssa; lapset, vanhemmat, työtoverit ja mahdolliset muut yhteistyötahot.

TEHTÄVÄT TYÖPAIKALLA OPPIMISEN AIKANA

1. [bookmark: _Toc263959932][bookmark: _Toc522879978]Omat tavoitteet ja niiden toteutuminen

· Tutustu työpaikalla oppimisen tavoitteisiin (yllä) ja selvitä itsellesi, millaisia odotuksia sinulla on työpaikalla oppimisen suhteen; mikä on lähtötilanteesi ja mitä toivot jaksolla oppivasi.
· Laadi henkilökohtaiset tavoitteet työpaikalla oppimiselle ja palauta ne ohjaavalle opettajalle Pedanettiin sekä työpaikkaohjaajalle ensimmäisenä työpäivänä.

[bookmark: _Toc263959933]Tavoitteet palautetaan ohjaavalle opettajalle viimeistään ke 15.11. Muokkaa tavoitteita tarvittaessa opettajan ohjeiden mukaan ennen työpaikalla oppimisen alkua.
	
Tavoitteet annetaan kirjallisina työpaikalla oppimisen alkaessa työpaikkaohjaajallesi! Tavoitteita voi vielä muokata uudelleen tarpeen mukaan, jos ne tuntuvat esim. vaikeilta / liian helpoilta saavuttaa.

· Työpaikalla oppimisen päättyessä arvioi henkilökohtaisten tavoitteittesi toteutumista kirjallisesti (Pedanet).  Perustele arviosi eli kerro tilanteita, jossa näkyi tavoitteen toteutuminen. Pohdi myös miksi jotkut tavoitteet jäivät toteutumatta tai miten olisit voinut toimia niiden saavuttamiseksi.
[bookmark: _Toc263959935][bookmark: _Toc522879979]
2. Lastenohjaajan työ ja toimintaympäristöt

a) Lastenohjaajan/ lastenhoitajan/ lähihoitajan työnkuva 
· Havainnoi ja kysele, millaisia tehtäviä lastenohjaajan/ lastenhoitajan/ lähihoitajan työhön kuuluu.
· Selvitä millaisia taitoja ja tietoja lastenohjaajan tulee hallita. 
· Palauta tehtävä kirjallisena Pedanettiin.

b) Työpaikan päiväohjelma
· Kuvaa tavallisen päivän ohjelmaa ja aikataulua (noin -aikataulu riittää); valmis päiväohjelma on yleensä olemassa, joten käytä sitä hyväksesi.
· Kerro lisäksi lyhyesti, mitä silloin tapahtuu päiväohjelman mukaan (Mitä lapset ja aikuiset silloin tekevät?).
· Havainnoi miten työntekijät toimivat erilaisissa tilanteissa. Kirjaa lyhyesti itsellesi vinkkejä, miten esim. lasten vastaanottamistilanteessa, pukemistilanteessa, ruokailussa tai lepohetkelle mentäessä kannattaa toimia.
· Palauta tehtävä kirjallisena Pedanettiin.

3. [bookmark: _Toc263959936][bookmark: _Toc522879980]Varhaiskasvatuksen menetelmät
Tavoitteena on kokeilla lapsiryhmän ohjaamista. Tärkeintä on saada onnistumisen kokemuksia ryhmän ohjaamisesta.
· Suunnittele ja toteuta pieni tuokio pienelle lapsiryhmälle (2-5 lasta). Viimeistele suunnitelma työpaikkaohjaajasi kanssa. 
· Tuokio voi olla miltä ilmaisutaidon osa-alueelta tahansa: kuvataide, musiikki, askartelu, liikunta, lastenkirjallisuus/ sadut tai yhdistelmä näistä. Hyödynnä lapsiryhmälle ajankohtaisia teemoja tai aiheita.
· Muista miettiä suunnitelmaan tilankäyttö, materiaalit jne. Liitä lyhyt kirjallinen suunnitelma toiminnasta tehtävän mukaan.  
· Arvioi jälkeenpäin tuokiosi onnistumista kirjallisesti. Hyödynnä myös lasten ja työpaikkaohjaajasi palaute. Palauta suunnitelma ja oman toiminnan arviointi Pedanettiin!

[bookmark: _Toc288489010][bookmark: _Toc219690634]
ESIMERKKI AIKATAULUSTA


ENNEN TYÖELÄMÄSSÄ OPPIMISTA


1. VIIKKO


2. VIIKOSTA ETEENPÄIN


Edeltävät opintojaksot suoritettu hyväksytysti!


Tavoitteiden laatiminen - palautus Pedanettiin ja työpaikkaohjaajalle


Perehtyminen työpaikkaan: tutustuminen ympäristöön, lapsiin, vanhempiin, henkilökuntaan ja toimintatapoihin 


Työskentely sovitun työnjaon mukaisesti


Yhteydenotto työpaikkaan


Osallistuminen työpaikalla järjestettävän koulutuksen perehdytykseen


Mahdollinen tutustumiskäynti työpaikkaan


Oppimisen palaute yhdessä työpaikkaohjaajan kanssa








Oma esittely ilmoitustaululle ja esittäytyminen vanhemmille!


Tavoitteiden tarkentaminen yhdessä työpaikkaohjaajan kanssa


Työtehtävien suunnittelu


Sovittujen tehtävien tekeminen





Palauta tehtävät 2 ja 3 pedanettiin, ennen etukäteen varattua opettajan soittoaikaa työpaikalle!

Kirjoita ja palauta tavoitteiden toteutumisesi ennen kuin tulet takaisin kouluun!

